# Nathalie Seseña

Nathalie Ronse Seseña (Madrid, Espanya, 11 novembre de 1967) és una actriu espanyola. Actualment treballa en la sèrie de televisió La que se avecina, emesa per la cadena Telecinco, on interpreta Berta Escobar.

## Biografia

Nathalie té una llarga trajectòria professional tant en el món del teatre com del cinema i de la pantalla petita, i, tot i que ja era coneguda pels teleespectadors, és a partir de l'any 2007, quan entra a formar part del repartiment de la sèrie La que se avecina, que la seva popularitat es va dispara. L'actriu dona vida a Berta Escobar.
L'actriu ha representat diverses obres de teatre, i l'hem pogut veure als escenaris en obres com Los invasores de palacio, Don Juan último, Fiesta barroca, Locos de amor, entre moltes altres. Pel que fa al cinema, va començar l'any 1990 amb la pel·lícula Alegre ma non troppo. En aquesta dècada va intervenir en bastants llargmetratges, pràcticament sempre en papers còmics, alguns d'ells de gran èxit de taquilla. Així, el 1994 va treballar en Dile a Laura que la quiero i Palace.
A l'any següent, va participar en el llargmetratge El día de la bestia, d'Álex de la Iglesia, i La Duquessa Roja. I el 1996 va treballar en Dame algo i La Celestina, aconseguint en aquest últim pel seu treball el Premi de la Unió d'Actors (Espanya) a la millor interpretació de repartiment de cinema. Altres títols de l'actriu durant aquesta època van ser Airbag, a les ordres del director Juanma Bajo Ulloa, Agujetas en el alma, Atómica o Mátame mucho, entre d'altres.
A partir del 2000 l'actriu ha seguit treballant en diferents pel·lícules, com Carne de gallina, El chocolate del loro o la pel·lícula de Paco Mir Lo mejor que le puede pasar a un cruasán, al costat de Pablo Carbonell i José Coronado. Quant a la pantalla petita, va debutar l'any 1990 en la sèrie Las chicas de hoy en día, a la qual van seguir altres com Celia o Farmacia de guardia. Des de llavors l'actriu ha participat en un gran nombre de sèries i altres programes, com Vídeos de primera, La consulta de la doctora Delgado, Confidencias, Menudo es mi padre, Ellas son así, Mis adorables vecinos, o Ala ... Dina !, en la qual interpretava el paper de Rosi.
Actualment segueix treballant en la sèrie La que se avecina, que l'ha consagrat com una gran intèrpret còmica. Val a dir que l'actriu va participar també en el curtmetratge Terapia, donant vida al personatge de Lucía Olmo.
A part del Premi de la Unió d'Actors ja esmentat, Nathalie ha guanyat també el Premi del Festival de vídeo de la Rioja, el Premi del Festival de cinema Medina del Campo i el Premi del Festival de cinema l'Alfàs del Pi, tots ells en la categoria de millor actriu.

## Filmografia
### Cinema

| Alegre ma non troppo (1993) Dile a Laura que la quiero (1994) Palace (1994) El día de la bestia (1995) Sangre, sudor y polypiel (1995) La Celestina (1996) Dame algo (1996) Teresa y Vanessa (1996) Airbag (1997) La Duquesa Roja (1997) Agujetas en el alma (1998) Atómica (1998) | Mátame mucho (1998) Shacky carmine (1999) Todos menos la chica (2000) Marujas asesinas (2001) Casate conmigo Maribel (2002) Carne de gallina (2002) Canícula (2002) Lo mejor que le puede pasar a un cruasán (2003) El chocolate del loro (2004) Terapia (2010) (Curtmetratge) Un Final Feliz(2012) (Curtmetratge) |

### Televisió
#### Sèries

| Las chicas de hoy en día (1990) Una gloria nacional (1991) Crónicas del mal (1992) Celia (1992-1993) Farmacia de guardia (1993) Que loca peluquería (1994) Pepa y Pepe (1995) La consulta de la dra. Delgado (1995) Confidencias (1996) Andalucía un siglo de fascinación (1996) Menudo es mi padre (1997) | Jacinto durante (1998) Ellas son así (1999) El botones Sacarino (2000) ¡Ala… Dina! (2000-2002) Paraíso (2003) DeModa (2004) Mis adorables vecinos (2006) Teletipos (2006) Vida paranormal (2006-2009) La que se avecina (2007-present) Machos Alfa (2023) |

#### Programes

* Vídeos de primera (1990-1993)
* El club de la comedia (1999)

### Teatre

* Comedia (1988)
* Locos de amor (1991)
* Don Juán último (1992)
* Fiesta barroca (1992)
* El retablillo de D. Cristóbal (1997)
* El innombrable (1998)
* Tartufo (2011)
* Los invasores del palacio

## Premis i nominacions

| Any | Premi | Categoria | Títol | Resultat |
| 1997 | Unio d'actors espanyols | Millor actriu | La Celestina | Guanyadora |
| 2002 | Festival de Cinema de Comèdia de Peníscola | Millor actriu | Canícula | Guanyadora |

## Referències

* ↑ «Biografía de Nathalie Seseña» (en castellà). biografias. [Consulta: 30 gener 2014].
* ↑ «La desconeguda parella de l'actriu Nathalie Seseña». [Consulta: 4 març 2019].
* ↑ «Nathalie Seseña-Awards» (en anglès). imdb. [Consulta: 30 gener 2014].